cyanic-selkie/wikianc huggingface dataset:
Brick
עלילה
"הנעץ" מפריע לשניים על מנת לספר לטאג על הזמנה שקיבל לפגוש מישהו שיודע מה קרה לאמילי. לורה מסיעה את ברנדן, והוא חווה התקף שיעול, כתוצאה מהמכות אותן ספג קודם לכן. ברנדן במצבו החלש פונה לדוֹד לפני פגישה, ומגלה שאמילי הייתה בהיריון במותה. ברנדן מגיע לפגישה, בה מנסה דוֹד להגיד לטאג ול"נעץ" שברנדן הרג את אמילי. לפני שדוֹד מספיק לציין את שמו של ברנדן, טאג, הרוצח האמיתי, יורה בו בראשו, על מנת למנוע ממנו לחשוף את האמת. לאחר מכן, מאיים טאג על הנעץ, אשר עוזב את המקום, בעוד שברנדן מתעלף בפינה, בשל מצבו הבריאותי הקשה.
ברנדן מתעורר בחדרו של טאג, אשר מגלה לו שהוא מאמין שהוא במלחמה עם הנעץ בעקבות האירועים האחרונים. ברנדן מציע לתווך ביניהם, ומארגן פגישה בין השניים. באותו ערב שוכב ברנדן עם לורה במיטתו של טאג, ומגלה שהסיגריות שלה מכילות את אותו פילטר ייחודי אשר נזרק ממכוניתו של טאג מוקדם יותר. ברנדן משכנע את טאג לתת לו לקחת את הרכב לפגישה, למקרה שהנעץ הכין לו מארב. ברנדן מורה ל"מוח" להתקשר למשטרה. במהלך הפגישה מתברר שחסרה לבנה נוספת, וטאג תוקף את הנעץ. ברנדן מצליח לברוח מהדירה מעט לפני שהמשטרה מגיעה למקום, וביציאתו ניתן לראות את גופתה של אמילי בתא המטען של מכוניתו של טאג. (ניתן להניח כי ברנדן הניח אותה שם, כאשר לקח את רכבו של טאג)
כתיבה
המקור לסרט בחיבתו של הבמאי, ריאן ג'ונסון, לכתביו של הסופר דשיל האמט, סופר בולט בז'אנר, ורצונו לייצר סיפור בלשי אמריקאי. ג'ונסון גילה את עבודותיו של האמט בעקבות ראיון שהאחים כהן ביצעו סביב יציאת הסרט "צומת מילר" בשנת 1990. בעקבות סרט זה קרא ג'ונסון מספר מספריו של האמט, בהם "קציר הדמים", "הנץ ממלטה" ו"מפתח הזכוכית". ג'ונסון, אשר צפה בילדותו בסרטי בלשים ופילם נואר, קיבל השראה ליצור סרט אשר מתקיים בעולם דומה.
על מנת להימנע מיצירת חיקוי חסר ייחודיות לסיפוריו של האמט, ניסה ג'ונסון לשנות את אופי העלילה על ידי הצבת הדמויות במסגרת תיכון, אשר מקובלת פחות בז'אנר. ג'ונסון ציין שהוא הופתע לראות עד כמה הדמויות האופייניות לסוגה התלבשו היטב על הסטריאוטיפים המקובלים של תלמידי תיכון.
ג'ונסון כתב את הטיוטה הראשונה לסרט בשנת 1997, שנה לאחר סיום לימודיו בבית הספר לקולנוע של אוניברסיטת דרום קליפורניה. לאחר מכן, בילה 7 שנים בניסיון לשכנע אולפנים וחברות הפקה להצטרף אליו לפרויקט, אך זכה לתשובות שליליות, כיוון שהאולפנים לא היו מעוניינים לצאת להרפתקה בז'אנר לא סטנדרטי עם במאי חסר שם. ג'ונסון העריך את המימון לו יזדקק להפקת הסרט, וביקש מחברים ובני משפחה לעזור לו במימון הפרויקט. לאחר שאסף 450,000$ למטרה, החל בהפקת הסרט באופן עצמאי בשנת 2003.
צילומים
על אף שהסרט צולם ב-20 ימים בלבד, השקיע ג'ונסון זמן רב בליטוש התסריט, ובחזרות עם השחקנים. הוא ראה את ג'וזף גורדון-לוויט בסרט "Manic", פגש אותו, וידע שהוא רוצה אותו בסרט. ג'ונסון עודד את השחקנים לקרוא את כתביו של האמט, אך לא לראות סרטי נואר על מנת שלא ישפיעו על הביצוע שלהם.
הסרט צולם בעיר נעוריו של הבמאי, סאן קלמנטה שבקליפורניה. מרבית הסרט מתרחש בתיכון העירוני של סאן קלמנטה, בו הוא למד. ג'ונסון ביקש מתלמידי התיכון המקומיים להשתתף בסרט, וצילם בסופי השבוע, על מנת שלא לפגוע בלימודיהם.
ג'ונסון התקשה למצוא בית נטוש שייצג את בסיס פעולתו של "The Pin", וכאשר מצא אחד, הוקצה לו שבוע בלבד לצילומים עד שהבניין נהרס לטובת בניית בניין חדש יותר. ג'ונסון התקשה גם למצוא וילה לסצנת המסיבה, עד שביום האחרון לצילומים קיבלו אישור לצלם בווילה אשר הייתה עדיין בתהליך בנייה.
ג'ונסון התייחס למערבוני הספגטי של סרג'יו לאונה, ול"קאובוי ביבופ" כמקורות ההשראה הוויזואליים לסרט. ג'ונסון השתמש בנעליים ככלי מרכזי בעיצוב הדמויות, וראה בהן את תמצית הדמויות הנועלות אותן. הוא ציין גם כי שאב רבות גם מסרט הנאו נואר "צ'יינהטאון" משנת 1974.
אפקטים מיוחדים
בשל ניסיון לחסוך בעלויות ההפקה, חלק משינויים אלה ניתנים לזיהוי, כאשר תנועות השפתיים של השחקנים אינן תואמות את הדיאלוג, במקרה שהבמאי בחר לשנות את הדיאלוג אבל נמנע מלצלם מחדש את הסצנה כולה.
פוסט-פרודקשן
בגרסתו המקורית היה הסרט בן שעתיים, וקוצץ ל-117 דקות עבור פסטיבל סאנדנס. שבע דקות נוספות הוסרו מהגרסה הקולנועית, לרבות צילום גבה העירום של זטנר לאחר ששכבה עם ברנדן. ג'ונסון הסביר שבדיעבד, העדיף להותיר את מידת האינטימיות בין הדמויות מעורפלת יותר, אם כי הוא התלבט מאז ביחס להחלטה זו.
פסקול
פסקול הסרט הולחן על ידי בן דודו של הבמאי, נתן ג'ונסון, בעזרת הארגון The Cinematic Underground. המנגינה נועדה לתרום לתחושת הפילם נואר, וכוללת כלי נגינה מקובלים כגון פסנתר, חצוצרה וכינור, ולצידם לי נגינה ייחודיים - כלי בית אשר הוסבו ליצירת מוזיקה, וכלי נגינה מאולתרים אחרים, כל אלה הוקלטו באמצעות מיקרופון בודד על גבי מכשיר PowerBook.
תגובת הקהל
הסרט יצא ב-7 באפריל 2006 בשני בתי קולנוע בלבד, והוצג בממלכה המאוחדת ב-12 במאי באותה השנה במספר מצומצם של בתי קולנוע. לפי הערות ההפקה ב-DVD, הסרט הופק בעלות של פחות מחצי מיליון דולר. הסרט הכניס 2.07$ מיליוני דולרים בצפון אמריקה, ו-3.9$ מיליון בכלל העולם.
הסרט קיבל ביקורות חיוביות עם יציאתו, והוא מחזיק בציון של 79% באתר Rotten Tomatoes, על בסיס 134 ביקורות, דורג במקום 35 ברשימת "50 סרטי התיכון הטובים ביותר" של המגזין Entertainment Weekly's. אתר ביקורות הסרטים Metacritic נתן לסרט ציון ממוצע של 72 מתוך 100 בהתבסס על 34 ביקורות.
הסרט ממוקם במקום 489 ברשימת "500 הסרטים הטובים ביותר בכל הזמנים" של מגזין Empire משנת 2008.
הצלחת הסרט זיכתה את הבמאי ריאן ג'ונסון בהערכה רבה, ובשנת 2011 זכה לביים את הסרט המצליח "לופר", הפעם בתמיכת אולפנים גדולים, ובתקציב של 30 מיליון דולר. (והכנסות של 176 מיליון) גם בסרט זה הצטרף לג'ונסון ג'וזף גורדון-לוויט בתפקיד ראשי.
קישורים חיצוניים
ביקורות
למור עכברי גדול
למור עכברי גדול (שם מדעי: Mirza) הוא סוג ממשפחת הלמורים הצמריים המכיל 2 מינים והוא הסוג בעל המינים הגדולים ביותר במשפחתו. כמו שאר הלמורים הסוג אנדמי למדגסקר, במזרח מדגסקר. הוא תואר ב-1870 בידי ג'ון אדוארד גריי.
תיאור
סוג זה מכיל את המינים הגדולים ביותר במשפחה והם מגיעים עד למשקל 300 גרם ולאורך של 300 מ"מ. הם בעלי פנים דמויות-עכבר עם חוטם מחודד, אוזניים גדולות ועיניים גדולות המותאמות לתנאי חשיכה. הפרווה אפורה בהירה עם בטן לבנה והזנב ארוך ושרירי.
מינים אלה הם פעילי לילה הנחים על ענפים וחללי עצים במשך היום ויוצאים בלילות לחפש פירות, צוף, חרקים ואף חולייתנים קטנים. הם מתקשרים בקולות מהדהדים ביער אך גם משתמשים בסימנים כימיים הנוצרים בשתן, רוק ובבלוטות ריחניות. הם מתרבים פעם בשנה לאחר היריון של 90 יום שבסופם נולדים 2 צעירים. טורפיהם כוללים את הפוסה, נמייה צרת-פסים, עקב מדגסקר וינשוף מדגסקר (Asio madagascariensis).
שני המינים מצויים בסכנת הכחדה ומוגנים בחוק לפי אמנת וושינגטון.
מינים
מין נוסף התגלה ב-1980 בידי איאן טאטרסול אך הוא לא אושר.
גילי רגב
גילי רגב יוחאי (נולדה ב-14 בדצמבר 1964) היא רופאה ישראלית, מומחית לרפואה פנימית ומחלות זיהומיות ומנהלת היחידה למניעה ובקרת זיהומים בבית החולים שיבא - תל השומר.
ביוגרפיה
נולדה בברקלי, בארצות הברית. אביה השלים דוקטורט בכלכלה באוניברסיטת ברקלי באותה עת, ואמה הייתה יועצת חינוכית. בגיל שנתיים שבו לישראל לרמת אביב. כאשר למדה בכיתה ג' שבו לארצות הברית לשלוש שנים. בהיותה בכיתה ה' חזרו לישראל, התמקמו בעומר.
בצעירותה הייתה בתנועת הצופים, שימשה כמדריכה ורשג"דית. עשתה שנת שירות בגרעין רעים בתל מונד. לאחר מכן, שירתה בצה"ל ביחידת עילית של חיל המודיעין. אחרי שחרורה החלה בלימודי רפואה באוניברסיטת בן-גוריון בנגב, באר שבע. בשנה הרביעית ללימודים עשתה הפסקה לצורך מחקר בנוירוביולוגיה במכון ויצמן, רחובות, משם עברה לסטאז' במרכז הרפואי "שיבא" תל השומר ונישאה למיכאל יוחאי.
לפני ההתמחות הספיקה לקחת חלק במאבק במחלת הדבר בהודו והפכה לרופאת מטיילים. טסה עם משפחתה לאוניברסיטת הרווארד בבוסטון, כעמיתת מחקר עסקה במחקר עמידות חיידקים לאנטיביוטיקה "היו לי שם ארבע שנים של חוויות מקצועיות וצמיחה".
לאחר שובה ארצה, נתבקשה פרופ רגב להקים בשנת 2017 יחידה למניעת זיהומים, תחת פרופ גליה רהב בבית החולים "שיבא" תל השומר. במהלך מגפת הקורונה בישראל בחנה את השפעת החיסון נגד COVID-19 על רמות הנוגדנים והקשר בין נתון זה לסיכון להידבק והסיכון למחלה קשה. נכללת בין 50 הנשים שנבחרו כמשפיעות לשנת 2022, בחסות עיתון "גלובס". חשיפתה לתקשורת בימי המגפה הביאה איתה קטעים פחות נעימים, כמו התקפות ואיומים מצד מתנגדי חיסונים. בעיקר, הכעיסוה קבוצת רופאים שדיברה נגד החיסונים.
ב-2022 הייתה פרופ' רגב בצוות שאחראי להקמת מכון לחקר פנדמיות בבית החולים "שיבא", כדי להתכונן למגפות עתידיות.
חיים אישיים
ביום העצמאות של שנת 2020 הדליקה משואה בטקס הדלקת משואות אלטרנטיבי.
בית הסוהר של ארצות הברית, טרה הוט
בית הסוהר של ארצות הברית, טרה הוט הוא בית סוהר פדרלי בדרגת אבטחה מקסימלית ("Top Security Prison"), אשר ממוקם במערב מדינת אינדיאנה בארצות הברית, סמוך לגבולהּ של מדינת אילינוי. נכון ל-2017, כלואים בו כ-1,500 אסירים, לרבות 62 אסירים שנידונו לעונש מוות, או הממתינים לעונשם במסגרת מסדר מוות. המתקן מנוהל על ידי לשכת בתי הכלא הפדרלית.
היסטוריה
ההחלטה על הקמת בית הסוהר התקבלה ב-1938, ובנייתו הסתיימה ב-1940. הבחירה באתר טרה הוט נבעה בחלקה ממאמצי שתדלנות של לשכת המסחר של העיר טרה הוט. טרם הקמתו של מתקן הכליאה, גייסה לשכה זו כספים- לשם רכישת הקרקע עליה עתיד היה להיות מוקם המתקן. בתחילה, תמכו תושבי העיר בהקמת בית הסוהר בקרבת מקומות מגוריהם, בתקווה שהוא יספק משרות לתושבי האזור.
בית הסוהר שהוקם נועד בתחילה לכליאת אסירים אשר ביצעו עבירות קלות יחסית. הוא היה הראשון בארצות הברית שהוקם ללא חומה, והושם בו דגש על שיקום האסיר, לרבות מתן טיפולים פסיכולוגיים ופסיכיאטריים, כמו גם הפעלת תוכנית חינוכית-דידקטית, לשם שיפור השכלת האסירים, והעלאת הסיכוי להשתלבותם המחודשת בחברה- לאחר שחרורם.
בשנת 2004, הושלמה במקום הקמת מתקן חדש בדרגת אבטחה מקסימלית, אשר נבנה דרומית למתחם הכלא המקורי. לאחר הקמתו, הועתקו מתקני הכלא המקוריים- למתקן חדש זה. במתחם שהתפנה, הוקם מתקן כליאה פדרלי בדרגת אבטחה בינונית.
אגף הנידונים למוות
בשנת 1993, החליט הממשל הפדרלי לקבוע את בית הסוהר טרה הוט כמתקן היחיד בארצות הברית, אשר נועד לשם הוצאה להורג של אסירים, לאחר פסיקת בתי משפט פדרליים על עונש מוות שנגזר עליהם. כמו כן, משמש מתקן כליאה זה כמתקן היחיד לאסירים פדרליים גברים שנידונו למוות, ואשר ממתינים לביצוע פסק הדין במסגרת מסדר מוות, באמצעות זריקת רעל. אסירות פדרליות (נשים) שנדונו למוות- כלואות במתקן אחר (לא בטרה הוט): המרכז הרפואי הפדרלי קרסוול, אשר ממוקם בפורט וורת' שבטקסס.
הבחירה בכלא טרה הוט לשם כליאת והמתת אסירים מסוכנים ביותר, נבעה ממיקומו הגאוגרפי והמרכזי יחסית- בארצות הברית.
ב-1999, החלה העברת נידונים למוות אל מתקן הכליאה החדש. בין האסירים הידועים לשמצה, אשר הוצאו להורג במתקן זה, היה טימותי מקווי, שהורשע בתכנון ובביצוע הפיגוע באוקלהומה סיטי בשנת 1995, והוצא להורג באמצעות זריקת רעל ב-2001.
אלנטז'ו
אלנטז'ו (בפורטוגזית:Alentejo, שם שמשמעותו היא "מעבר (além) לנהר טז'ו") הוא חבל ארץ היסטורי באזור הדרומי-מרכזי ודרומי של פורטוגל. אלנטז'ו כולל את החבלים אלטו אלנטז'ו (אלנטז'ו עילית) ובאישו אלנטז'ו (אלנטז'ו תחתית). אלנטז'ו מכיל את המחוזות בז'ה, אבורה, פורטלגרה, וחוף אלנטז'ו (Alentejo Litoral). הערים העיקריות שבו הן אבורה, בז'ה, סינש, סרפה, אשטרמוש, אלווש ופוטרלגרה. בחבל אלנטז'ו נמצאים הסה"כ 47 רשויות (מוניסיפיו). מאז 1801 המוניסיפיו אוליבנסה שנכלל בקומארקה הישנה אלנטז'ו, הוא חלק מספרד. החבל גובל עם ביירה באישה בצפון, עם ספרד (אנדלוסיה ואקסטרמדורה) במזרח, אלגארווה בדרום והאוקיאנוס האטלנטי, ריבטז'ו ואשטרמדורה במערב. אלנטז'ו נודע, בין היתר בלהקות המוזיקה הקולית הפוליפונית הדומות לאלו הפועלות בטוסקנה, קורסיקה וכו'.
שטח החבל ההיסטוריה הוא 27,292 קמ"ר (29,6% משטח פורטוגל) והוא מאוכלס ב-790,849 תושבים (7,5% מאוכלוסיית המדינה).צפיפות האוכלוסייה הוא 18,7 תושבים לקמ"ר.
היסטוריה
קומארקת אלנטז'ו הפכה לפרובינציית אלנטז'ו,שהתחלקה בפרובינציות אלטו אלנטז'ו - אלנטז'ו עילית ובאישו אלנטז'ו - אלנטז'ו תחתית. החולקה הסטטיסטית האירופית NUTS הגדירה מרחב סטטיסטי הקרוי המרחב אלנטז'ו המבוסס על החבלים ההיסטוריים מימי הביניים אלנטז'ו אשטרמדורה וחלקים של ריבנטז'ו.
תבליט הנוף
נוף החבל מגוון ומשתנה החל מהמישורים של דרום אלנטז'ו ועד לגבעות הגרניט בגבול הספרדי בצפון-מזרח. לצורך אספקת המים נבנו מספר סכרים, כשהחשוב ביניהם או סכר אלקווה. (Alqueva).
הסביבה וכלכלה
על המישורים והגבעות צומחים שיחים, כמו כן בולטים אלוני שעם Quercus) (suber ואלוני הגלעין  (Quercus ilex) , עצי זית וגפנים, כמו כן עצי איקליפטוס ועוד עצים מקומיים. נופי האלונים המטופחים ידועים בשם  "מונטאדוש". בעוד שבדרום שולטת החקלאות, בצפון החבל הפעילות הכלכלית המסורתית היא גידול הבקר, הכבשים והחזירים הלבנים והשחורים. חופי אלנטז'ו מעט מאוכלסים ביישובים עירוניים בגלל הרוח החזקה מהאוקיאנוס. ישבהם מערכות דיונות מרהיבות. חופי אלנטז'ו נחשבים למשובחים.
ביומה
ממזרח לפרולגרה משתרע פרק הטבע של הרי סאו ממדה, הכולל כפרים מימי הביניים. (Parque Natural da Serra de São Mamede). בדרום על יד מרטולה, נמצא פארק הטבע של עמק גואדיאנה, עם אוכלוסייה יותר דלילה. מערבה רצועת החוף מהנמל סינש למטה אל כף סאו וינסנטהכולל את פארק הטבע של דרום מערב אלנטז'ו וחוף וינסנטה.
גיל כהן (שייטת)
גיל כהן (נולדה ב-7 ביולי 1992) היא שייטת ישראלית המתחרה במפרשיות מדגם 470. אלופת העולם 2021, אשר יחד עם נועם חומרי זכתה באליפות העולם המעורבת הראשונה, שנערכה במרץ בפורטוגל.
ביוגרפיה
כהן נולדה וגדלה בחיפה, ולמדה בבית הספר הריאלי.
לאחר פרישתה של בוסקילה, חברה כהן לשייטת דניאל ממן והחלה להתחרות איתה בסבב. באוקטובר 2014 נפצעה בתאונת דרכים עם אופניה ולאחר שבעה חודשים חזרה לפעילות מלאה עם ממן. באליפות אירופה שנערכה באורהוס ביולי 2015 סיימו השתיים במקום התשיעי.
בשנת 2016 החלה כהן להתחרות עם נינה אמיר. השתיים ייצגו את ישראל באולימפיאדת ריו דה ז'ניירו (2016). באליפות אירופה שנערכה בשנת 2016 בפאלמה דה מיורקה סיימו השתיים במקום ה-18.
ב-2021, יחד עם נועם חומרי, זכתה באליפות העולם המעורבת הראשונה אי-פעם לדגם 470.
A Sinner in Mecca
A Sinner in Mecca (בעברית: חוטא במכה) הוא סרט תיעודי אמריקאי שיצא ב-2015. הסרט בוים על ידי הבמאי ההודי-אמריקאי פרבאז שארמה. הסרט מתעד את עליית החג' של שרמה, מוסלמי גאה גלוי, למכה שבערב הסעודית.
הסרט הוקרן לראשונה בפסטיבל הוט דוקס הקנדי ב-24 במרץ 2015. הסרט הוקרן באופן מסחרי ב-4 בספטמבר 2015.
Rmdir
rmdir או rd (אנגלית: Remove Directory; "מחיקת תיקייה") היא פקודה במערכות ההפעלה יוניקס, DOS, OS/2 ו-Microsoft Windows למחיקת תיקייה קיימת.
דניאל סוזן אלן
דניאל סוזן אלן (באנגלית: Danielle Susan Ellen, נולדה ב-3 בנובמבר 1971 ) היא פילוסופית פוליטית אמריקאית. אלן ידועה בעבודתה על צדק ואזרחות הן ביוון העתיקה והן באמריקה המודרנית. בדצמבר 2020 הודיעה שהיא בוחנת התמודדות על תפקיד מושל מסצ'וסטס בשנת 2022, והכריזה רשמית על הקמפיין שלה ביוני 2021.
Rmdir
סביבת Unix
השימוש הסטנדרטי בפקודת, מחיקת תיקייה ריקה מתוכן, הוא כדלקמן:
דניאל סוזן אלן
השכלה וקריירה אקדמאית
אלן סיימה את לימודיה לתואר ראשון בלימודים קלאסיים באוניברסיטת פרינסטון בשנת 1993. היא השלימה עבודת גמר בנושא "מצב השיפוט" (באנגלית: The State of Judgment) בפיקוח אנדרה לאקס. לאחר מכן, אלן למדה בקינגס קולג' שבאוניברסיטת קיימברידג', שם קיבלה בקלאסיקה בשנת 1994, ותואר דוקטור בלימודים קלאסיים בשנת 1996. אלן המשיכה בלימודים באוניברסיטת הרווארד וקיבלה תואר שני (M.A.) בממשל בשנת 1998 ותואר דוקטור בממשל ב-2001. בין השנים 1997–2007 כיהנה בסגל של אוניברסיטת שיקגו, וכיהנה כדיקנית החטיבה למדעי הרוח בשנים 2004-2007. אלן ארגנה את סמינר דיואי: חינוך, בתי ספר ומדינה, עם. אלן היא נאמנה לשעבר של והייתה חברה בוועדת פרס פוליצר, שם כיהנה בשנים 2007-2015. אלן הייתה פרופסור בקרן United Parcel Service במכון ללימודים מתקדמים בפרינסטון, הצטרפה לסגל הרווארד ומונתה למנהלת מרכז ספרא לאתיקה בשנת 2015.
תרומותיה האקדמיות של אלן זכו להכרה נרחבת. היא חברה בתוכנית עמיתי מקארתור משנת 2001 וחברה נבחרת באקדמיה האמריקאית לאומנויות ומדעים, כמו גם בחברה הפילוסופית האמריקאית. אלן היא חברה לשעבר במועצת הנאמנים של וחברה לשעבר במועצת פרס פוליצר. היא שירתה בתור נאמנה באוניברסיטת אמהרסט כמו גם באוניברסיטת פרינסטון. אלן משמשת כיו"ר שותפה בכוח המשימה החדש של אוניברסיטת הרווארד בנושא הכלה ושייכות, וחברה הן במועצת הפקולטה של אומנויות ומדעים והן בוועדה המייעצת באוניברסיטה על תארים של כבוד. כמו כן, אלן קיבלה את פרס קוונטרל למצוינות בהוראה לתואר ראשון מאוניברסיטת שיקגו. ב-24 ביולי 2017, "הניו יורקר", מגזין שבועי אמריקאי, פרסם את המאמר שלה.
Rmdir
סביבת Unix
תפריט העזרה של פקודת :
דניאל סוזן אלן
השכלה וקריירה אקדמאית
יחד עם סטפן ב. היינץ ואריק ליו, אלן עמדה בראש הוועדה הדו-מפלגתית בנושא הפרקטיקה של אזרחות דמוקרטית, מטעם האקדמיה האמריקאית לאומנויות ומדעים. מטרתה של הוועדה, כפי שהוגדרה בדו"ח היא: "לחקור מה הדרך הטובה ביותר להגיב לחולשות ולפגיעות בחיים הפוליטיים והאזרחיים שלנו ולאפשר ליותר אמריקאים להשתתף בתור אזרחים אפקטיביים בדמוקרטיה המגוונת של המאה ה-21". ביוני 2020 הוועדה פרסמה דו"ח שכותרתו "המטרה המשותפת שלנו: המצאה מחדש של דמוקרטיה אמריקאית בשביל המאה ה-21". הדו"ח הכיל אסטרטגיות והמלצות מדיניות על מנת "לעזור לאומה להופיע בתור דמוקרטיה עמידה יותר עד שנת 2026".
Rmdir
DOS & Microsoft Windows
בסביבת DOS המקבילה לפקודת  היא הפקודה החיצונית:. הפקודה הפנימית rmdir (או rd) קיימת אף היא, אך היא מיועדת למחיקת תיקיות ריקות בלבד. בסביבת חלונות הפקודה המקבילה היא:  ותבוצע כדלקמן: rd /s folder_name
דניאל סוזן אלן
קריירה פוליטית
אלן הודיעה בדצמבר 2020 שתשקול להגיש מועמדות במירוץ לתפקיד מושל מסצ'וסטס של שנת 2022, והכריזה רשמית על הקמפיין שלה ביוני 2021.
Rmdir
קישורים חיצוניים
רשימת פקודות יוניקס (באנגלית)
רשימת פקודות CMD (באנגלית)
ערן טיפנברון
ערן טיפנברון (נולד ב-7 בספטמבר 1964) הוא עיתונאי, עורך עיתון ועורך אתרי חדשות ישראלי.
ביוגרפיה
החל עבודתו כעיתונאי בקבוצת ידיעות אחרונות בשנת 1995. שימש כתב באירופה, רכז המערכת וראש מערכת החדשות של העיתון ועורך האתר.
בשנים 2009-2008 ערך את החינמון "24 דקות" מבית "ידיעות אחרונות". מונה לעורך המשנה של האתר ynet ב-2009.
ב-2013 מונה טיפנברון לעורך הראשי ב-ynet במקום יון פדר. בשנת 2015 נטען, שבהוראה ישירה שלו, לא עלו לאתר מאינטרסים זרים פרקי הסדרה "מגש הכסף".
עובדים שהכירו אותו מתקופת עבודתו ב-ynet אמרו שהיה מעורב בשבירת התארגנות העובדים, במסחור האתר, והיה עושה דברו של נוני מוזס בהשחתת מערכת העיתון לצרכיו ומסיבה זו קשור לתיק 2000.
במרץ 2016 פרש מ-ynet ומקבוצת "ידיעות אחרונות".
הוא שאף לעבור לאתר וואלה! אך לא הצליח. באפריל 2016 מונה לסמנכ"ל הדיגיטל של חברת התקשורת RGE, ועם מעבר ערוץ הכנסת לתפעול חברה זו מונה לעורך הראשי של ערוץ זה (אוגוסט 2018). בינואר 2020 מונה למנכ"ל הערוץ.
שמו של טיפנברון הוזכר תכופות במסגרת עדויות בתיקי 2000 ו- 4000 על ידי מספר עדים.
כריס הנסן
כריסטופר אדוארד "כריס" הנסן (נולד ב-13 בספטמבר 1959) הוא עיתונאי אמריקאי ואושיית רשת, הידוע בעיקר בעבודתו בתוכנית Dateline NBC שמשודרת בNBC, ובתור מגיש התוכנית העוסקת בתפיסתם של פדופילים, "To Catch A Predator" (בתרגום לעברית: לתפוס טורף) אשר שודרה ברשת זו. הנסן שידר והנחה בנוסף מספר תוכניות נוספות הקשורות בפלילים כגון "Hansen vs. Predator" (הנסן נגד טורף), ובספטמבר 2016 הפך למנחה החדש של תוכנית החדשות "Crime Watch Daily".
ביוגרפיה
הנסן נולד ב-13 בספטמבר 1959 בשיקגו, אילינוי וגדל בוסט בלומפילד ובבירמינגהם, מישיגן. הנסן למד בתיכון בראדר רייס בבלומפילד הילס, מישיגן. בריאיון ל-City Pulse, אמר הנסן כי הצפייה ב-FBI ובמשטרה חוקרים את היעלמותו של ג'ימי הופה כשהיה בן ארבע עשרה, היוותה לו מניע והשראה להיות עיתונאי כשיגדל. הנסן סיים את לימודיו במכללה לאמנויות ומדעים באוניברסיטת המדינה של מישיגן בשנת 1981 עם תואר ראשון בתקשורת.
קריירה ב-NBC
בשנת 1981 החל לפעול הנסן ככתב ב-NBC בסניף לאנסינג, במהלך שנת הבגרות שלו באוניברסיטת המדינה של מישיגן. לאחר מכן היה לכתב ועיתונאי ב-WFLA בטמפה, בתחנות רדיו ועיתונים שונים במישיגן, ב-WXYZ שבדטרויט, וב-WDIV-TV ככתב ותחקירן משנת 1988. במאי 1993 הצטרף הנסן ל-NBC News ככתב במגזין החדשות עם טום ברוקו וקייטי קוריק.
To Catch a Predator
בשיתוף עם אתר האינטרנט Perverted-Justice, אירח הנסן סדרת כתבות של Dataline NBC תחת השם "To Catch a Predator". במסגרת התוכנית, מתנדבים מ-Perverted-Justice התחזו לקטינים (בדרך כלל 13-15) בחדרי צ'ט ברשת והסכימו להיפגש עם מבוגרים לצורך קיום יחסי מין. מקומות המפגש היו "בתי עוקץ" מרושתים במיקרופונים ומצלמות נסתרות, שם המתין הצוות מטעם NBC, ובפרקים מאוחרים יותר, גם המשטרה המקומית, שהמתינה לטורף המיני הפוטנציאלי.
דמותו של הנסן הפכה לתופעת אינטרנט לאחר השתתפותו בסדרה, והמשפט הקבוע שלו "Why don't you have a seat" (בעברית: למה שלא תתיישב) נהיה מזוהה עם דמותו של הנסן.
Killer Instinct
בפברואר 2015 הודיע הנסן כי יתארח בתוכנית חדשה בנושא חשיפת חקירות ששמה "Killer Instinct", שמתארת את מקרי הרצח. העונה הראשונה של הסדרה הושקה ב-17 באוגוסט 2015.
חיים אישיים
הנסן נשוי למרי ג'ואן, ואב לשני בנים. המשפחה מתגוררת בקונטיקט. בנו קונור עובד בתור כתב ברשת FOX 25.
ביוני 2018 דווח כי הגישה מרי ג'ואן בקשת גירושין, לאחר כמעט 30 שנות נישואין, אך נכון ל-2021 הזוג עדיין נשוי. הם מתגוררים בסטמפורד, קונטיקט.
פרסים והוקרה
הנסן זכה בעשרה פרסי אמי, ארבעה פרסי אדוארד ר. מורו, שלושה פרסי קלריון, פרס מועדון העיתונות מעבר לים, פרס IRE, פרס המועדון העיתונות הלאומי, פרס הקונסורציום הבינלאומי לעיתונאים חוקרים, וכן פרסי הצטיינות של סוכנויות הידיעות AP ו-United Press International.
קירכהאם (אוסטריה)
קירכהאם (בבווארית: Kirchham) היא עיירה במחוז גמונדן שבמדינת אוסטריה עילית באוסטריה.
גאוגרפיה
העיירה קירכהאם שוכנת בטראונוירטל למרגלות מורדות הרי האלפים בכניסה לזאלצקמרגוט. כ-40% מאדמות העיירה מיוערות, ו-53% הן אדמות חקלאיות.
האגודה למדע בטיפול באוטיזם
האגודה למדע בטיפול באוטיזם (בקיצור: ASAT; באנגלית: Association for Science in Autism Treatment) הוא מוסד ללא מטרות רווח, אשר נוסד בשנת 1998, ומשרדיו ממקומים בהובוקן שבניו ג'רזי. חברי וועדת הייעוץ של הארגון כוללים את אריק פומבון ואת סטפן ברט. טריסטאם סמית' היה אחד מחברי הדירקטוריון לפני מותו באוגוסט 2018. דו"ח של האגודה לניתוח התנהגות הבינלאומי הזכיר את אתר ASAT כמשאב שימושי להורים לילדים עם אוטיזם, וגם אוניברסיטת צפון טקסס ובית הספר לרפואה של אוניברסיטת מישיגן הזכירו את הארגון באתרם.
השקפות
ASAT הזהירה מפני טיפול כילציה כטיפול באוטיזם, וציינה כי דווח כי שני ילדים מתו כתוצאה מטיפול זה, והגיעה למסקנה כי "אין מספיק ראיות מדעיות זמינות בשלב זה כדי לתמוך בטיפול כילצה כטיפול באוטיזם, ויש פוטנציאל לתופעות לוואי שליליות." טיפולים שלדעתם אינם מוכחים, ולא מוכחים לטיפול באוטיזם, כוללים הומאופתיה וטיפול בעזרת בעלי חיים. מחקר שפורסם הקשור למאות טיפולי האוטיזם ניתן למצוא באתר ASAT.
ביקורת
ASAT זכתה לביקורת בשנת 1999 על ידי ברנרד רימלנד, שטען כי ניתוח התנהגות יישומי אינו יעיל כפי שטוענים ב-ASAT וכינה את עמדתם בנוגע לטיפולים באוטיזם "לא הגיונית ולא נגדית." ASAT הגיבה וטענה כי בשנים האחרונות סקירת מחקר אוטיזם בינלאומית, שם פרסם רימלנד את מאמרו, הציג "דפוס עקבי של קידום מוקדם וחסר ביקורת של" פריצות דרך "בטיפול בהיעדר תמיכה מחקר מהימנה". נכון לעכשיו, ניתוח התנהגות יישומי הוא הטיפול המקובל ביותר בחברה המדעית.
מרגרט קלארק
מרגרט קלארק RHA (באנגלית: Margaret Clarke; 1 באוגוסט 1884, ניורי, מחוז דאון, אירלנד הצפונית - 31 באוקטובר 1961, דבלין, אירלנד) הייתה ציירת דיוקנאות אירית.
ביוגרפיה
קלארק נולדה כמרגרט קרילי, אחת משישה ילדים, לפטריק קרילי. תאריך הלידה שלה נזכר לא פעם כ-29 ביולי 1888, אך הרשומות המקומיות קובעות אחרת. היא למדה בבית הספר הטכני בניורי, והתעתדה לעסוק בהוראה,, אך בשנת 1905 זכתה במלגת לימודים בבית הספר המטרופוליטן לאמנות של דבלין. שם למדה אצל ויליאם אורפן, אשר החשיב אותה לאחת המבטיחות שבתלמידיו. היא השלימה את לימודיה בשנת 1911 והוענקה לה תעודת מורה לאמנות, והחלה לעבוד כעוזרת לאורפן.
בשנת 1914 נישאה לחברה לספסל הלימודים, הארי קלארק. לזוג נולדו שלושה ילדים: מייקל, אן, ודייוויד. לאחר מות בעלה בשנת 1931, הפכה קלארק למנהלת הסטודיו לויטראז'ים על שם הארי קלארק.
קלארק הלכה לעולמה בדבלין, ב-31 באוקטובר 1961, ונקברה בבית העלמין רדפורד, בגרייסטונס, מחוז ויקלו. במקום הולדתה בניורי הוצב לוח מורשת ממשלתי.
יצירתה
קלארק השתתפה בתערוכה ראשונה באקדמיה ההיברנית המלכותית בשנת 1913, והציגה כ-60 יצירות, רובן דיוקנאות, בארבעים השנים שלאחר מכן, עד 1953.
בין הדיוקנאות שהוזמנו מקלארק היו אלו של דרמוד אובריין, איימון דה ואלירה, הארכיהגמון ג'ון צ'ארלס מקווייד, ולנוקס רובינסון.
קלארק בילתה זמן רב באיי אראן עם בעלה ועם האמן שון קיטינג, וציירה שם מספר ציורי נוף וסקיצות.
בשנת 1939, העיר מבקר כי קלארק ציירה "ציורים מרשימים שלוכדים אינדיבידואליות בקווים מועטים וחסכוניים".
קלארק זכתה בפרסים שונים, לרבות מדליית טיילטן (זהב, כסף, וארד) בשנת 1924, ומדליות טיילטן (ארד) נוספות בשנת 1928 ו-1932. בשנת 1926 נבחרה להצטרף לאקדמיה ההיברנית המלכותית, והועלתה לדרגת חברה מלאה (RHA) בשנת 1927. עם ייסוד התערוכה האירית לאמנות חיה בשנת 1943, נתמנתה קלארק לוועד המנהל.
יצירתה מוצגת באוספי הגלריה הלאומית של אירלנד, הגלריה העירונית של דבלין ב-Hugh Lane, גלריית קרופורד לאמנות, מוזיאון אלסטר, הגלריה העירונית לאמנות של לימריק, האוסף הלאומי של דיוקנאות עצמיים באוניברסיטת לימריק והמכללה האירית ברומא.
אדיסו גואדיה
אדיסו גואדיה (נולד ב-11 בספטמבר 2002) הוא אתלט ישראלי, שיאן ישראל עד גיל 23 בריצת 10,000 מטר.
אלוף ישראל בריצת 1500 מטר
באליפות ישראל שנערכה בשנת 2022 זכה גואדיה במדליית זהב בריצת 1500 מטר בתוצאה של 3:48.25 דקות, לפני יהונתן כרמין (3:49.55 דקות) ותומר מועלם (3:57.70 דקות).
שיאן ישראל עד גיל 23 בריצת 10,000 מטר
בתחרות שנערכה בלונדון שבממלכה המאוחדת בחודש מאי 2023 קבע גטהון שיא ישראל חדש עד גיל 23 בריצת 10,000 מטר, עם תוצאה של 28:17.12 דקות.
יחסי יפן–מקדוניה הצפונית
יחסי יפן–מקדוניה הצפונית (ביפנית: 日・北マケドニア関係, במקדונית: Односи Јапонија-Северна Македонија) הם היחסים הדיפלומטיים בין יפן לבין רפובליקת מקדוניה הצפונית. שתי המדינות כוננו יחסים דיפלומטיים רשמיים במרץ 1994, לאחר שמקדוניה הצפונית התנתקה מיוגוסלביה, ובכך זכתה לעצמאותה. יפן מיוצגת במקדוניה הצפונית על ידי שגרירותה בסקופיה, בירת המדינה. מקדוניה הצפונית מיוצגת ביפן על ידי שגרירותה בטוקיו, בירת יפן.
סחר
בשנת 2017 הייצוא היפני למקדוניה הצפונית עמד על 7.33 מיליארד ין. המוצרים העיקריים אשר הוצאו למקדוניה הצפונית הם: מכונות, מכוניות ומוצרי תעשייה. הייבוא היפני ממקדוניה הצפונית עמד על 6.55 מיליארד ין. המוצרים העיקריים אשר הובאו ליפן הם: טבק ויין.
יפנים במקדוניה הצפונית
בשנת 2017 מספר האזרחים היפניים אשר גרו במקדוניה הצפונית עמד על 16.
ליגת המשנה הצרפתית בכדורסל
הליגה הלאומית הצרפתית השנייה בכדורסל
אנדרו דוסונמו
אנדרו דוסונמו (Andrew Dosunmu) הוא צלם, במאי קולנוע ווידאו קליפים ניגרי המוכר בארצות הברית בשל וידאו קליפים שביים בין היתר לאייזק הייז, לאנג'י סטון, לקומון, לטרייסי צ'פמן, לווייקליף ז'אן, לקליס, לארון נוויל, לטאליב קוולי ולמקסוול.
דוסונמו ביים את סרט הדרמה "עיר חסרת מנוחה" (2011), שהקרנת הבכורה שלו הייתה בפסטיבל הסרטים סאנדנס 2011. סרטו הבא, "אמו של ג'ורג'", שגם הוא הוצג לראשונה בסאנדנס, נבחר לערב הסגירה בפסטיבל הקולנוע מארילנד 2013. דוסונמו מתגורר בין ניו יורק ולאגוס שבניגריה.
צילום
דוסונמו החל את הקריירה שלו בתור עוזר עיצוב בבית האופנה איב סן לורן. מאוחר יותר הפך למנהל קריאייטיב (שימש מנהל בעיצוב עטיפות אלבומים של אריקה באדו ופאבליק אנמי), צלם אופנה, ותמונות שלו הופיעו במגוון מגזינים בינלאומיים. ב-2007 התבקש לשאת הרצאה בוועידת TED בינלאומית. הוא ביים וצילם פרסומות לטלוויזיה ולמדיות מודפסות עבור חברות כגון AT&T, ג'נרל מוטורס, לוי שטראוס ושות', ג'ורדנו ג'ינס (Giordano Jeans), קנת' קול (Kenneth Cole), "Buddy System" עבור ABC, "My Kind of Town" עבור AMES ו-"Soul Food" עבור שואוטיים. תמונות שצילם עבור סרטו הדוקומנטרי "The African Game" ("המשחק האפריקאי") פורסמו בתצורת ספר מתנה (פורמט הנקרא בארצות הברית "ספר לשולחן הקפה") על ידי הוצאת הספרים powerHouse Books. דוסונמו נבחר ב-2008 להשתתף בתערוכת הצילומים "Snap Judgments: New Positions in Contemporary Photography" ("שיפוט מהיר: עמדות חדשות בצילום עכשווי") במרכז הבינלאומי לצילום, לצד כ-30 אמנים אפריקאיים אחרים. תמונות שצילם דוסונמו הופיעו במגזינים ובעיתונים כמו Vibe, Clam, Fader, Face, Paper, Interview, i-D, Vogue Hommes – צרפת ואיטליה, Complex ו-Ebony.
בימוי
דוסונמו עשה את עבודת הבימוי הראשונה שלו ב-1996, אז ביים וידאו קליפ לשיר של אייזק הייז. מאז ביים דוסונמו וידאו קליפים לאמנים ומוזיקאים רבים אחרים, כולל אנג'י סטון (Angie Stone), קומון (Common), וייקליף ז'אן, קליס, ארון נוויל (Aaron Neville), מקסוול (Maxwell), טרייסי צ'פמן וטאליב קוולי. סרטו הדוקומנטרי משנת 1999 "Hot Irons", זכה בפרס הסרט הדוקומנטרי הטוב ביותר ב-FESPACO, פסטיבל הקולנוע והטלוויזיה הפאן-אפריקני של ואגאדוגו. דוסונמו ביים פרקים של סדרת הטלוויזיה הדרום-אפריקאית "Yizo, Yizo", אשר מציגה על מסך הטלוויזיה את דיוני המדיניות סביב חינוך בבית ספר תיכון ביוהנסבורג בדרום אפריקה של אחרי האפרטהייד. בשנת 2010, לכבוד גביע העולם בכדורגל שנערך אז לראשונה באפריקה, יצר דוסונמו סרט דוקומנטרי נוסף, "The African Game" ("המשחק האפריקאי"), שבו הוא בוחן את משחק הכדורגל ביבשת האפריקאית ואת קשריה לתרבות האפריקאית על כל גווניה. המעבר שלו לסרטים עלילתיים הגיע ב-2011 עם הסרט "עיר חסרת מנוחה" (Restless City), שהוקרן לראשונה בפסטיבל הסרטים סאנדנס וזכה לביקורות חיוביות באופן כללי. היו אף שקראו לו "הסרט האפריקאי הטוב ביותר של 2011".
מבחן רישוי שנתי לרכב
הנושאים הנבדקים בטסט הם תאורת הרכב, האיתות, הבלמים, ההגה והצירים של הרכב. כמו כן נבדק מצב צמיגי הרכב, תחתית הרכב, כיוון הגלגלים, ובדיקת זיהום אוויר הנפלט מהרכב.
בישראל
בישראל חייב בעל רכב לבצע מבחן רישוי לרכב אחת לשנה. רכב שמלאו לו 15 שנים חייב להציג בטסט אישור ממוסך מורשה על תקינות הבלמים. רכב שמלאו לו 19 שנים מוגדר כרכב מיושן, חייב בביצוע מבחן זה אחת לחצי שנה. רכב המוגדר כרכב אספנות יבצע מבחן רישוי פעם אחת בשנה. החל מינואר 2016 רכב חדש חייב לבצע מבחן רישוי רק כעבור 3 שנים מיום רכישתו, לאחר שבשל שיפורים טכנולוגיים הוחלט להאריך את משך תקופת הפטור מטסט משנתיים לשלוש.
מכוני רישוי
את מבחן הרישוי יכול הבעלים של הרכב לבצע בכל אחד ממכוני הרישוי המורשים הנמצאים בישראל. מכוני הרישוי הם גופים עסקיים פרטיים שפועלים כמורשים מטעם משרד התחבורה, המפקח על פעילותם ורשאי לסגור מכון רישוי שלא עמד בתנאי הרישיון, החל ממספר ימים, ועד מספר חודשים.
New Shapes
New Shapes (בעברית: צורות חדשות) הוא סינגל שהוקלט על ידי הזמרת-יוצרת האוסטרלית צ'ארלי XCX, בהשתתפות הזמרת הצרפתייה כריסטין אנד דה קווינס (כריס) והזמרת האמריקאית קרוליין פולצ'ק. את השיר הוציאו לאור ב-4 בנובמבר 2021 חברות התקליטים אסיילום ווורנר רקורדס, והוא נכלל כסינגל השני באלבומה החמישי של XCX, Crash. הסוגות המובילות שלו הן סינת'פופ, אינדי-פופ ואלקטרו בהשראת המוזיקה המאפיינת את שנות ה-80. "New Shapes" הוא סימפול של הסינגל "Decymy" של הזמרת הפולנייה נטליה קוקולסקה.
רקע
"New Shapes" נכתב על ידי XCX עצמה, בהשתתפות כריסטין אנד דה קווינס (כריס), קרוליין פולצ'ק, לינוס ויקלאנד ודיטון כריס אנתוני, כשהשניים האחרונים גם הפיקו אותו. זה שיתוף הפעולה השני של XCX עם פולצ'ק וכריס. בשנת 2019 כריס השתתפה בסינגל "Gone", שנכלל באלבומה השלישי של XCX Charli. כריס ופולצ'ק הוציאו גם הן רצועה משותפת בשם "La vita nuova" ב-2020. "New Shapes" הושפע מהמוזיקה הפופולרית של שנות ה-80, שוללת צלילי סינת' ודיסקו. הוא יצא לאור ב-4 בנובמבר 2021, באותו היום בו XCX חשפה את השם והעטיפה של Crash.
וידאו קליפ
הווידאו קליפ של השיר בוים על ידי אימוג'ן שטראוס, לוק אורלנדו וטרנס אוקונור, ופורסם ב-12 בנובמבר 2021. הוא מתחיל בשיחה קצרה בין שלוש הזמרות, ולאחר מכן הן חוברות יחדיו ומבצעות את השיר על בימת התוכנית "TV Heaven", בהנחיית בניטו סקינר.
ביקורות
ורידנה יגוטה מ-פיצ'פורק אהבה את ההשראה הלקוחה משנות ה-80 בשיר. בנוסף היא טענה כי "New Shapes" משלב אופוריה הגורמת לרקוד ועומק מסוים. אנה למונד מ-Clash טענה כי "New Shapes" מעביר למאזינים מסר פמיניסטי באמצעות שמחה, קצביות ואהבה.
שמואל אבן צרצה
ר' שמואל אבן צרצה הוא פילוסוף יהודי ספרדי שפעל בעיר פלנסיה בין השנים (1360–1380), ונמנה עם החוג הנאו-פלטוני שפעל בספרד במאה ה-14. היה בין הפוריים בחוג זה מבחינת היקף כתביו הרחב.
אבן צרצה הוא מחברם של שני חיבורים: 'מקור חיים' שהוא פירוש לביאור ר' אברהם אבן עזרא על התורה, ו'מכלל יופי' שהוא ביאור לאגדות חז"ל ומדרשיהם.
אבן צרצה השתמש באורחות המאגיה האסטרלית בפרשנותו לדרשות חז"ל, למקרא ולפירוש ר' אברהם אבן עזרא למקרא. לדידו, הותאמו טעמי המצוות של הרמב"ם לפשט הכתוב, ולא למשמעותו העמוקה. עמדתו של אבן צרצה הייתה בעל גוון מאגי מובהק, וכשבא לפרש את דברי הרמב"ם, קבע שתפילתו של אדם תלויה במערכת השמיים. נוסף על כך, דרש אבן צרצה את סיפורי המקרא, עיצוב דמויות מקראיות, מעשיהן וייעודיהן לאור ההשפעות האסטרולוגיות. את מעשיו של בלעם, למשל, פירש כהתלבטות אם לקלל את מאדים או את שבתאי, את סיפור המבול פירש כצירוף של שבתאי וצדק בסופו של בית מזל בתולה, ואת ההידרדרות החברתית והמוסרית המתוארת בישעיה פירש כמעבר אסטרולוגי דרמטי משלטונו של צדק לשלטונם של מאדים ושבתאי כן טען כי כוחם של הנביאים שואב מהשפעת הכוכבים, ולכן הנבואה מותנית במצב הגאוגרפי והאסטרולוגי ומושפעת מהאקלים וממקומות הכוכבים.
טרייאי סנדוויק מו
טרייאי סנדוויק מו (בנורווגית: Tarjei Sandvik Moe; נולד ב-24 במאי 1999) הוא שחקן קולנוע, טלוויזיה ותיאטרון נורווגי, הידוע מתפקידו בתור איסק ולטרסן בסדרת הדרמה הנורווגית לנוער "סקאם" של רשת NRK1.
ביוגרפיה
מו נולד באוסלו, נורווגיה. למד בבית הספר התיכון הרטוויג ניסן באוסלו.
קריירה
בשנת 2017 דיבב את אלכס בגרסה הנורווגית לסרט האנימציה "אמוג'י: הסרט". ביוני 2017, הוכרז כי יגלם את הדמות של דודי בעיבוד נורווגי למחזמר "גריז" שהוקרן בבכורה בינואר 2018. עוד בשנת 2018, הוא קיבל תפקיד לצד השחקנית אנקה פון דר ליפה בסרט "En affære", מותחן ארוטי שבמרכזו מורה מנהלת רומן עם תלמיד.
רעידת האדמה בקשמיר (2019)
רעידת האדמה בקשמיר הייתה רעידת אדמה שהתרחשה ב-24 בספטמבר 2019 ב-16:01:55 לפי השעון המקומי (11:01:55 בשעון UTC). כתוצאה מרעידת האדמה, נהרגו 40 איש ו-850 איש נפצעו.
אמבולוצטוס
אמבולוצטוס (שם מדעי: Ambulocetus) הוא סוג לווייתן קדום שהיה מימי למחצה - לרצונו הלך על היבשה, ולרצונו שחה במים. מכאן גם משמעות שמו - "לווייתן שוחה-מהלך". הוא חי בתחילת האאוקן, לפני כ-50 עד 49 מיליוני שנים. הוא מאובן מעבר, מבחינה זו שהוא מהווה חוליה בשרשרת האבולוציה של הלווייתנאים; דרכו ניתן לראות את ההתפתחות של הלווייתנים מתוך יונקים יבשתיים לחלוטין. מאובני האמבולוצטוס נמצאו בצפון פקיסטן ובמערב הודו. בזמן קיומו (באאוקן), אזור מזרח פקיסטן של היום היה אזור החוף של ים טתיס הקדום.
מאפיינים
אורכו כשלושה מטרים, ומראהו כשל תנין ארוך. משקלו הוערך בכ-140 עד 720 קילוגרמים. כפות רגליו היו גדולות והותאמו לשחייה, ובד בבד רגליו היו חזקות מספיק כדי לשאת את משקלו על היבשה. נראה כי הוא הניע את עצמו במים על ידי הנעת גבו בצורה גלית אנכית, בדומה לדרך בה לוטרות ולווייתנאים שוחים. מאחר שדרך שחייה זו יחסית לא יעילה, משערים כי האמבולוצטוס צד באופן דומה לתנינים של ימינו, משמע העמדת מארב במים רדודים לטרף לא חשדני. לאמבולוצטוס לא היו אוזניים חיצוניות. על-מנת להרגיש בטרף מתקרב, הוא נהג להצמיד את ראשו לאדמה ולחוש ברעידות המתרגשות. ניתוח כימי של שיניו הראה כי האמבולוצטוס היה יכול לחיות במים מתוקים וגם במים מלוחים.
האמבולוצטוס נחשב ללוייתן קדום בשל העובדה שהוא חולק מספר מאפיינים תת-מימיים עם הלווייתנים: התאמה באפו אפשרה לו לאכול ולבלוע מתחת למים; לעצם המקיפה את האוזן היה מבנה הדומה לזה המקביל אצל לווייתנים, שאפשר לו לשמוע היטב מתחת למים; דמיון במבנה השיניים ועוד.
שלד של האמבולוצטוס נמצא כמעט במלואו, ולכן תיאורו מפורט פי כמה מזה של חבריו למשפחת האמבולוצטיים: הימלאיצטוס ו-Gandakasia.
בתרבות
יצור זה הופיע בסדרות פלאווורלד וללכת עם חיות.
להקת המחול הקיבוצית
להקת המחול הקיבוצית היא להקת מחול ישראלית שנוסדה בשנת 1970 על ידי כלת פרס ישראל יהודית ארנון ששימשה גם המנהלת האמנותית של הלהקה עד לשנת 1996. בשנת 1980 הצטרף ללהקה הכוריאוגרף רמי באר ומשנת 1996 הוא משמש כת
מנהלה האמנותי.
מקום משכנה של הלהקה בכפר המחול בקיבוץ געתון אשר בגליל המערבי, הכפר משמש מרכז ללימוד תנועה ומחול לכל הגילים ומרכז אירועים ומפגשי מחול, בו פועל בית הספר למחול.
היסטוריה
החל משנת 1994 נוספה להקת המחול "קיבוצית 2" המופיעה בעיקר עבור קהל צעיר יותר ביצירות כדוגמת: "פטר והזאב", ״קרנבל החיות״, "Kיבוצית 360" ו-"סיפורי קודמכל".
חלק מרקדני הלהקה בעבר הם בוגרי התוכנית נולד לרקוד ובהם: שי פרטוש, איתי פרי ולוטם רגב.
צמד הרקדנים והכוריאוגרפים, בני הזוג ליאת דרור וניר בן גל, החלו את דרכם בלהקה.
עם יצירותיה הבולטות של הלהקה: "המוות בא אל סוס העץ מיכאל", "שומר מסך", "בין קודש לחול".
מנכ"לית הלהקה היא אמירה תאומי, בתו של השחקן עודד תאומי.
She Drives Me Crazy
She Drives Me Crazy הוא שיר שבוצע על ידי הלהקה האנגלית פיין יאנג קניבלז, יצא לאור בשנת 1988, ונכלל באלבום "The Raw & the Cooked" שיצא בשנת 1989.
רקע
השיר שימש בפסקול של מספר סרטים:"יותר מאהבה" ב-1999, "היצ'" בשנת 2005, Towelhead ב-2007 ו"תוכנית גיבוי" בשנת 2010.
גרסאות כיסוי ופארודיות
דולי פארטון ביצעה גרסת כיסוי לשיר ב-2008.
ווירד אל ינקוביץ' ביצע לשיר גרסה פארודית באלבומו בשם "Drives Like Crazy" אודות אשה שאף אחד אינו רוצה שתשב במושב הנהג.
הקומיקאי ארסניו הול, בשם הבדוי Chunky A הקליט גרסה פארודית לשיר בשם "Ho Is Lazy" שהופיע באלבום שהוציא.
The Flying Pickets הקליטו גרסת קפלה שהופיעה באלבום The Original Flying Pickets: Volume 1.
נוקיה 225 4G
נוקיה 225 4g הוא טלפון סלולרי פשוט שיצא לאור על ידי HMD Global בינואר 2022. זהו טלפון גנרי עם מסך 2.4 אינץ', מצלמה פשוטה של 0.3 מגה פיקסל ו-4G. הוא מופעל על ידי מעבד Unisoc UMS9117 והוא כולל זיכרון RAM בנפח 64MB ו-128MB אחסון פנימי.
מפרט טכני
הפלאפון זמין בצבעים שחור, כחול וחול.
מעאן (מחוז)
מחוז מעאן (ערבית: محافظة معان) הוא אחד משנים עשר המחוזות של ירדן. הוא ממוקם בדרום-מזרח המדינה ובירתו היא העיר מעאן. המחוז גובל בערב הסעודית.
המחוז מחולק לארבע נפות. זהו המחוז הגדול ביותר בירדן, שטחו 33,832.3 קמ"ר. אוכלוסייתו מונה 116,200 נפש, וצפיפות האוכלוסייה בו היא הנמוכה ביותר בממלכה, פחות מארבעה אנשים לקמ"ר.
נפות
המחוז מחולק לארבע נפות:
ד"ר נו
{{פירושונים|
פוליטיקאים המכונים "ד"ר נו"
}}
כף סיבולד (אנטארקטיקה)
כף סיבולד או קייפ סיבולד (באנגלית: Cape Sibbald) היא לשון יבשה מצוקית, באזור חוף בורכגרווינק של ארץ ויקטוריה, שבאנטארקטיקה.
הכף ממוקמת בגבול הדרום-מרבי של מפרץ ליידי ניונס.
הכף מהווה את הקצה הדרום-מערבי של רכס מאונטניר, וממוקמת בשפכו של קרחון הטייס (קרחון אביאיטור).
דפנות הכף הם מצוקים תלולים. גובהו של הכף 600 מטרים מעל פני הים.
גילוי הכף
הכף התגלתה לראשונה, ממרחק, בפברואר 1841, על ידי סר ג'יימס קלארק רוס.
מקור השם
רוס נתן לכף את שמה.
הכף נקראת על שמו של לוטננט ג'ון סיבולד (John Sibbald), ששירת באוניה "ארבוס" - אחת משתי האוניות ששימשו את משלחתו של רוס.
לקריאה נוספת
• United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 231
• United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 189
לוס יאנוס
לוס יאנוס (בספרדית: Los Llanos; באופן מילולי: "המישורים") הוא שטח ערבה גדול ממדים, הנמצא בצפונה של דרום אמריקה, ממזרח להרי האנדים, בשטח המדינות ונצואלה וקולומביה. זהו אזור מישורי המכוסה בצמחייה עשבונית, יערות וכרי דשא, הנמצא לרוחב קו המשווה. בחלק גדול משטחו זורם הנהר אורינוקו המהווה את הגבול בין ונצואלה לבין קולומביה.
האקלים במישורי "לוס יאנוס" הוא טרופי חם ולח בכל עונות השנה, אך השינויים הגאוגרפיים בעונות השונות הם קיצוניים. במהלך העונה הגשומה ממאי עד אוקטובר עשוי רוב השטח להיות מוצף במים עד לגובה מטר. הדבר הופך את הצמחייה במקום, כולל את היערות, באופן זמני לביצה, ולכן מהווה בית גידול ייחודי לחיות בר רבות, חלקן נדירות. באזור חיים 70 מינים שונים של עופות מים, שחלקם בסכנת הכחדה.
ההצפות העונתיות לא אפשרו קיום חקלאות במקום עד לתקופה המודרנית עתירת הטכנולוגיה. בתקופה הקולוניאלית שימש האזור לרעיית מיליוני ראשי בקר, ולא עובד.
כיום נחשב אזור לוס יאנוס לאזור תיירותי חשוב, בעל מגוון מרהיב של בעלי חיים וציפורים. באזור זה נמצאים, למשל, נחשי האנקונדה הגדולים, הקפיבארות - מכרסמי הענק שזהו אחד ממקומות גידולם היחידים, ועוד. אחד מסוגי התיירות במקום הוא טיולים בני 3-4 ימים באזור על ידי מורי דרך מקומיים.
ראובן גרונאו
ראובן גְרוֹנַאוּ (Gronau; נולד ב-1937) הוא פרופסור אמריטוס לכלכלה באוניברסיטה העברית בירושלים, המתמחה במיוחד בנושא שוק העבודה. עמד בראש ועדות ציבוריות אחדות הקרויות על שמו. החל מאוקטובר 2011 ועד אוקטובר 2021 כיהן כחבר בוועדה המוניטרית של בנק ישראל.
ביוגרפיה
ראובן גרונאו נולד בתל אביב להורים יוצאי גרמניה שעלו בעלייה החמישית. הוא למד כלכלה באוניברסיטה העברית וקיבל תואר ראשון ושני ב-1960 ו-1963. הוא המשיך את לימודיו באוניברסיטת קולומביה וב-1967 קיבל תואר דוקטור בכלכלה.
ב-1967 הצטרף לסגל האוניברסיטה העברית, במחלקה לכלכלה, וב-1979 מונה לפרופסור מן המניין. בשנים 1982–1984, כיהן כראש המחלקה לכלכלה באוניברסיטה העברית. הוא כיהן כפרופסור אורח באוניברסיטאות רבות.
בשנת 2005 זכה גרונאו בפרס מפעל הפיס ע"ש מיכאל לנדאו, בתחום כלכלת ישראל.
פעילות ציבורית
גרונאו היה בין המתנגדים להקמת כביש 6 ככביש אגרה, ואף שלל את הכדאיות של קיומו, בנימוקים שהושתתו על ניתוח עלויות הגביה ושל צדק חברתי.
במהלך השנים 2002–2004 היה המנהל האקדמי של פורום קיסריה.
ביולי 2003 התמנה לעמוד בראש ועדה ציבורית שהוקמה ע"פ חוק לשם קביעת שכרם של חברי הכנסת. הוועדה התמנתה לתקופה של חמש שנים, ומונתה מחדש ביולי 2008 לחמש שנים נוספות.
באוקטובר 2006 התמנה לחבר בוועדת שוחט לבחינת מערכת ההשכלה הגבוהה.
בפברואר 2007 מינה שר התקשורת אריאל אטיאס ועדה לגיבוש כללי תחרות בתקשורת, שבראשה הועמד פרופ' גרונאו. הוועדה הגישה במרץ 2008 דו"ח מפורט שאומץ על ידי שר התקשורת.
באוקטובר 2011 התמנה לחבר נציג ציבור בוועדה המוניטרית של בנק ישראל שהחלה לפעול אז. לפי חוק בנק ישראל מ-2010, הריבית במשק נקבעת על ידי הוועדה המוניטרית של בנק ישראל, ומכהנים בה שלושה נציגים של בנק ישראל ושלושה נציגי ציבור. הוא כיהן בתפקיד עד ינואר 2017.
משנת 2013 הוא עומד בראש המועצה הציבורית לסטטיסטיקה.
זיהום אופורטוניסטי
זיהום אופורטוניסטי (באנגלית: Opportunistic infection) או זיהום תורפה הוא זיהום על ידי פתוגן שבדרך כלל אינו מזיק לגוף, שמנצל הזדמנות לתקוף בעת כשל חיסוני או סיבה אחרת. הפתוגן יכול להיות חיידק, נגיף, פטרייה או טפיל חד-תאי.
רותם חטואל
רותם חטואל (נולד ב-12 באפריל 1998) הוא כדורגלן ישראלי, המשחק בעמדת הקיצוני והחלוץ בהפועל באר שבע מליגת העל ובנבחרת ישראל.
קריירת מועדונים
חטואל נולד וגדל בחצור הגלילית, כבן למשפחה בת ארבעה ילדים. מגיל תשע עד גיל 14 גדל והתחנך בקבוצת הנוער של מכבי חיפה, ממנה עבר לקבוצת הנוער של עירוני קריית שמונה. ב-22 באפריל 2017 ערך את הופעת הבכורה שלו בקבוצה הבוגרת, בהפסד 2–3 להפועל רעננה. ב-30 ביולי הבקיע את שער הבכורה שלו בקבוצה, בניצחון 0–4 על הפועל עכו במסגרת גביע הטוטו.
ב-12 באוגוסט 2020 חזר חטואל לליגת העל כאשר חתם בהפועל באר שבע. במהלך העונה היה שותף לעלייתה של הקבוצה בשלב הבתים בליגה האירופית והבקיע את שער הניצחון במשחק מול הקבוצה הצרפתית ניס. ב-20 ביוני 2022 האריך את חוזהו בקבוצה בשלוש שנים נוספות.
נבחרות ישראל
חטואל רשם חמש הופעות במדי נבחרת נוער ב' של ישראל עד גיל 18, ושתי הופעות במדי נבחרת הנוער עד גיל 19.
ב-25 בספטמבר 2022 זומן לראשונה לסגל נבחרת ישראל הבוגרת על-ידי המאמן הלאומי אלון חזן, וב-27 בספטמבר 2022 ערך את הופעת הבכורה כשפתח בהרכב במשחק הידידות מול מלטה, שהסתיים בהפסד בחוץ 1–2.
תארים
הפועל באר שבע
גשוואנדט
גשוואנדט (בבווארית: Gschwandt) היא עיירה במחוז גמונדן שבמדינת אוסטריה עילית באוסטריה.
גאוגרפיה
העיירה גשוואנדט שוכנת באזור הררי עם נוף אל העיר טראונשטיין. כ-40% מאדמות העיירה מיוערות, ו-53% הן אדמות חקלאיות.
פייק ניוז
פייק ניוז או חדשות כזב (באנגלית: Fake news; בעברית ביחיד נאמר יְדִיעַת כָּזָב), הידועות גם בכינוי ברווז עיתונאי, הן ידיעות המופצות באמצעי התקשורת, ברשתות החברתיות ובאתרי אינטרנט באופן דומה לחדשות אמיתיות, אך הן למעשה בדיות או הסחות דעת, המשמשות לתעמולה ולדיסאינפורמציה. בחדשות כזב הכנסת המידע השגוי נעשית בכוונה תחילה, לשם הטעיית הקורא, או על ידי תיעדוף חדשותי שמציג חדשות סלקטיביות וחוטא לחשיבות הציבורית האמיתית של הידיעות. אחת ההגדרות המדעיות המקובלות לפייק ניוז היא "כתבות חדשותיות שקריות במכוון שניתן לוודא את שקריותן והן עלולות להטעות את הקוראים". ישנן שתי מוטיבציות מרכזיות לייצור והפצה של פייק ניוז: כלכלית ואידאולוגית.
סוג זה של חדשות המצוי בעיקר במדיה חברתית ובאתרי אינטרנט, אולם גם באמצעי תקשורת מסורתיים, מראה כי לתוכן אין אחיזה במציאות אבל הוא מוצג כמדויק עובדתית.
הכוונה והמטרה מאחורי חדשות כזב היא חשובה בכמה מקרים, מה שנראה כמו חדשות כזב עשוי להיות למעשה סאטירה על חדשות אשר משתמשת בהגזמות ומציגה אלמנטים לא עובדתיים ואשר משמשת לשעשע או להביע דעה יותר מאשר להטעות, גם תעמולה יכולה להיות פייק ניוז.
קלייר וורדל מזהה 7 סוגים של פייק ניוז:
שימוש נפוץ בפייק ניוז הוא שילובן באובר-אינפורמציה: הפצת המון פרטים לא חשובים, חלקיים ומסולפים, בלי להראות את התמונה הגדולה.
פייק ניוז נכנסו לשיח הפוליטי בהקשר לבחירות לנשיאות בארצות הברית בעשור השני של המאה ה-21, ונוצרה מחלוקת סביב התופעה כאשר היו שהגדירו את הדאגה של הציבור סביבן כ"פאניקה מורלית" או "היסטריה של ההמונים", ואחרים הביעו דאגה על הנזק באמון הציבור. בינואר 2017 בית הנבחרים הבריטי ניהל מחקר פרלמנטרי על התופעה המתרחבת של פייק ניוז.
העת העתיקה
במאה ה-13 לפני הספירה, רעמסס השני צייר את קרב קדש כניצחון סוחף ומרשים לטובת העם המצרי. הוא הציג סצנות שבהם הוא נראה מביס את אויביו במהלך הקרב. כל זאת על אף שבכתובים מצוין שהקרב הוכרע בתיקו. גם קרב קרקר בשנת 853 לפנה"ס, בו התייצבה קואליציה של 12 מלכים כנגד מלך אשור, הוצג על ידי האשורים במונולית מכורח כניצחון מוחץ שהביא להשמדתם המוחלטת של כל צבאות האויב. בפועל נראה כי הקרב הסתיים ללא הכרעה לאור העובדה שההתקדמות האשורית נבלמה למספר שנים.
בתקופה מאוחרת יותר, אוגוסטוס קיסר רומא, החל בהפצת שקרים כנגד יריבו מרקוס אנטוניוס, תוך שהוא מצייר אותו כשיכור, רודף נשים וכמריונטה של קלאופטרה מלכת מצרים, מה שהביא על אנטוניוס יריבים ושונאים רבים ברומא.
במהלך המאות השנייה והשלישית נפוצו באימפריה הרומית שמועות כזב נרחבות בנוגע לנוצרים על כך שהם עוסקים בפולחן הכולל גילוי עריות וקניבליזם.
ימי הביניים
בימי הביניים נפוצו באירופה עלילות הדם ולחם הקודש, בהן נטען כי היהודים משתמשים בדם נוצרים (לרוב ילדים) לצורכי פולחן, וכן שפוגעים ב"לחם הקודש" המהווה למעשה את ישו עצמו (טרנסובסטנציאציה). עלילות אלו הוכחו כשקריות ואנטישמיות.
העת החדשה
אחרי המצאת הדפוס במאה ה-15, הפרסום הפך שכיח, ובהיעדר אמות מידה בנוגע לאתיקה עיתונאית - פייק ניוז היה לדבר שבשגרה. רק במאה ה-17 החלו להופיע פרסומי המקורות בהערות שוליים. לאורך ההיסטוריה נוצרו לעיתים ידיעות פייק שחזרו פעם אחר פעם בתחומים מסוימים, כך למשל ביחס לממסד הרפואי.
המאה ה-20
אמצעי מדיה כמו עיתונים, מאמרים ומגזינים קיבלו דרישה ציבורית גבוהה והופצו לכל בעקבות השתפרות הטכנולוגיה. בעקבות כך גם הפייק ניוז שהופיע בהם התפשט והכה גלים. במלחמת העולם הראשונה ניתן למצוא דוגמה מובהקת לפייק ניוז כאשר מדינות ההסכמה טענו שישנו מפעל בגרמניה שאליו נאספות גופות הנופלים בקרבות שנערכו על אדמתה, על מנת לייצר מהן שומנים להפקת ניטרוגליצרין, נרות ומוצרי היגיינה וקוסמטיקה. הטענות על מפעל שכזה החלו לצוץ עוד בשנת 1915 בעיתון הבריטי "צפון סין דיילי ניוז" במטרה לשכנע את ממשלת סין להצטרף למאמץ המלחמתי לצד מדינות ההסכמה. טענות אלו התגלו כשקריות לאחר המלחמה.
פייק ניוז במאה ה-21
מראשית המאה ה-21, התרחבה מאוד השפעתו של הפייק ניוז. פתיחת האינטרנט לכלל הציבור בשנות ה-90 העניקה גישה למידע רב, אך עם הזמן האינטרנט גדל לממדים עצומים עם כמויות מידע אדירות, וככל שהתפשט המידע האמיתי, כך התפשט המידע הלא-אמיתי גם כן.
מחקר שנערך בשנת 2019 על ידי חוקרים מאוניברסיטת פרינסטון ואוניברסיטת ניו יורק, מצא כי הסבירות שאדם ישתף פייק ניוז קשורה במיוחד לגיל, מאשר לנתונים כמו חינוך, מגדר או השקפה פוליטית. בנוסף נמצא ש-11% מהמשתמשים מעל גיל 65 שיתפו פייק ניוז לעומת 3% ממשתמשי הקצה שהיו בטווח הגילאים 18-29.
תחום נוסף בהקשר לפייק ניוז הוא השימוש במסנן תוכן או "בועה". כאשר מתפרסמת ידיעה חדשותית כלשהי היא מוצגת תחילה בפרומו לצופה, הצופה נחשף רק לחלק ממנה. התקשורת תחשוף בפרומו רק את החלק ה"עסיסי", אף שמדובר רק בחלק מן התמונה, במטרה לשכנע את הצופה להישאר ולהמשיך לצפות.
זאת ועוד, מחקרים מצאו כי חדשות מזויפות מצויות ברשתות חברתיות ובתכנים מבוססים אינטרנט בשיעורים גבוהים יותר מאשר בתקשורת המסורתית. סקר שנערך מצא כי ל-58% מהאנשים שנשאלו לא היה אמון בידיעות שמובאות דרך הרשתות החברתית, לעומת 24% בלבד שלא היה להם אמון בתקשורת המסורתית.
לפייק ניוז יש נטייה להתפשט במהרה בקרב הציבור. בפלטפורמות חברתיות כמו טוויטר או פייסבוק קל יותר להפיץ את הבדיות. מחקרים מצאו כי מידע פוליטי כוזב נוטה להתפשט פי 3 יותר מהר, ממידע כוזב שאינו פוליטי. הנטייה של בני אדם להפיץ מידע כוזב קשורה לטבע ההתנהגות האנושית. על פי מחקר שפורסם, כאשר אדם נחשף לידיעה חדשה ומפתיעה, נוצרת תגובת שרשרת ביולוגית המביאה לכדי עוררות גבוהה בחלקים במוח. ההשפעה הזאת מובילה את האנשים שלא לאמת את המידע ולשתף אותו באופן מיידי, מה שגורם להגדלת תפוצתם וכוחם של ידיעות הכזב.
מרדכי גורדון מציג במאמרו משנת 2018 כיצד כוחן ההרסני של פייק ניוז בשילוב עם הטכנולוגיה המאיצה את הפצתן הופכות לכלי לערעור הדמוקרטיה.
התפרצות מגפת הקורונה ברחבי העולם בתחילת שנת 2020 העצימה את ההשלכות של הפצת פייק ניוז, באופן שעלול היה לגרום לנזק בחיי אדם ובכסף בקנה מידה גדול. הנסיבות הביאו לצעדים יוצאי דופן למיגור התופעה. כך למשל, ארגון הבריאות העולמי הקים מוקד שהפיק תגובות מבוססות למידע שגוי 24/7, ופייסבוק נתנה קדימות למידע של ארגון הבריאות העולמי, ולצד גוגל הציגו מידע מבוסס מטעם הגורמים הרשמיים בתגובה לכל ניסיון של גולשים לחפש מידע בנושא. בתקופת המגפה נחקקו במדינות רבות חוקים בנוגע לפייק ניוז הנוגעים למחלת הקורונה, ובמדינות רבות נעצרו אזרחים על הפצת מידע שקרי בנושא.
חקיקה
באוקטובר 2019 חוקקה סינגפור חוק שעסק, באופן מוצהר, בפייק ניוז, ועל פיו שרי ממשלה יכולים להורות לחברות טכנולוגיות לדווח על פוסטים שהרשויות רואות כשקריים, ובמקרים קיצוניים אף למחוק אותם. החוק עורר התנגדות וביקורת בקרב חברות טכנולוגיה וארגוני זכויות אדם שהביעו חשש שהחוק יפגע בחופש הביטוי.
בפינלנד גובשה תוכנית לימודים, במסגרתה לומדים תלמידי תיכון איך לזהות פייק ניוז באינטרנט, במטרה להיאבק במאמץ רוסי להפצת דיסאינפורמציה.
מדינות שונות נאבקות בפייק ניוז תחת סמכותם של חוקים כלליים העוסקים בהונאה או בתקשורת, בלא התייחסות ספציפית לפייק ניוז. בתחילת מאי 2020 משטרת ישראל פרסמה שמתבצעות עשרות חקירות סביב הפצת פייק ניוז בנושא מגפת הקורונה או חובת בידוד, זאת ללא חוק פרטני.
ממשלות רבות עושות מאמצים להילחם בתופעת הפייק ניוז באינטרנט, ממשלות שונות בוחרות בשיטות פעולה שונות מחקיקה, עונשים כדוגמת קנסות, שימוש בצנזורה ועד השבתה מוחלטת של האינטרנט.